VIDEOTUTORIAL. LENTS PROJECCIÓ
Parlaré sobre les característiques de les òptiques de videoprojecció.
Els projectors de gamma professional
tenen diferents jocs d'òptiques intercanviables.
Els diferents tipus d'òptiques es diferencien per la seva focal.
La focal d'una òptica determina la mida física d'una projecció
des d'una distància determinada.
Canviant l'òptica d'un projector,
obtenim diferents mides físiques de projecció
des d'una distància determinada.
Aquí podem veure com, canviant l'òptica del videoprojector,
la mida de la projecció disminueix.
Les òptiques dels videoprojectors s'expressen en una numeració.
Aquesta numeració reflecteix una relació
entre la mida de la pantalla,
la distància del projector i la focal.
En aquest cas, una òptica 1.0:1
significa que cada metre de distància
obtindré un metre de base de pantalla.
Aquesta pantalla té 14,28 metres de base.
Amb una focal 1.0, per obtenir 14,28 metres de base,
he de posar el projector a 14,28 metres de distància.
Aquí podem veure'n la distància a la posició Z,
que és de 14,28 metres.
Si, en lloc d'una òptica 1.0, poso una focal 2.0,
veig com la mida física de la projecció disminueix.
Per calcular la distància a què he de posar aquest projector,
simplement he de multiplicar la focal per la base de pantalla.
En aquest exemple, 2.0 per 14,28.
Ens surt 28,56 metres.
Si, en lloc d'una focal 2.0, escollim una òptica 5.0,
multiplicant 5.0 per 14,28 metres de base,
obtindrem la distància a la qual hem de posar el projector.
Amb una òptica 5.0,
per omplir 14,28 metres de base,
hem de posar el projector a 71,40 metres.